Futbolni yanada rivojlantirish chora-tadbirlari toʻgʻrisida
(resolution, 2023-06-13)

Istiqbolli va iqtidorli futbolchilarni tanlash va tayyorlashning samarali tizimini yaratish, milliy terma jamoalar va professional futbol klublari uchun sifatli sport zaxirasini shakllantirish, xalqaro talab va standartlar asosida futbol boʻyicha trener va hakamlarni tayyorlash, qayta tayyorlash va malakasini oshirish maqsadida, shuningdek, Oʻzbekiston Respublikasi Prezidentining 2018-yil 5-martdagi “Jismoniy tarbiya va sport sohasida davlat boshqaruvi tizimini tubdan takomillashtirish chora-tadbirlari toʻgʻrisida”gi PF-5368-son Farmoniga muvofiq: 1. Oʻzbekiston Respublikasi Jismoniy tarbiya va sport vazirligi, Oʻzbekiston Milliy olimpiya qoʻmitasi, Oʻzbekiston futbol assotsiatsiyasi va “Oʻzbekneftgaz” AJning: “Bunyodkor” stadionini barcha bino va inshootlari majmuasi bilan birga (keyingi oʻrinlarda “Bunyodkor” stadioni deb yuritiladi) futbol boʻyicha milliy terma jamoalar uchun oʻquv-mashq jarayonini tashkil qilish va sport musobaqalari va boshqa tadbirlarni oʻtkazish yuzasidan Oʻzbekiston futbol assotsiatsiyasining asosiy bazasi etib belgilash; istiqbolli yosh futbolchilarni keyinchalik professional tarzda tayyorlash hamda futbol boʻyicha milliy terma jamoalar va professional futbol klublari uchun sifatli sport zaxirasini yaratish maqsadida joylarda ularni tanlab olish (seleksiya) ishlarini amalga oshiruvchi Qoraqalpogʻiston Respublikasi, viloyatlar va Toshkent shahrida bolalar va oʻsmirlar futbol akademiyalari, shuningdek, Oʻzbekiston futbol assotsiatsiyasi huzurida Respublika bolalar va oʻsmirlar futbol akademiyasini tashkil qilish; Oʻzbekiston Respublikasi Jismoniy tarbiya va sport vazirligi huzuridagi Futbol boʻyicha trener va hakamlarni tayyorlash respublika maktabini tugatib, futbol boʻyicha trener va hakamlarni tayyorlash, qayta tayyorlash va malakasini oshirish vazifasini Oʻzbekiston futbol assotsiatsiyasiga yuklash; Oʻzbekiston Futbolini qoʻllab-quvvatlash jamgʻarmasi hamda uning Qoraqalpogʻiston Respublikasi, viloyatlar va Toshkent shahridagi filiallarini tugatish hamda boʻshagan mablagʻlarni Oʻzbekiston futbol assotsiatsiyasiga yoʻnaltirish toʻgʻrisidagi takliflari maʼqullansin. 2. 2018 — 2022-yillarda Oʻzbekiston Respublikasida futbolni yanada rivojlantirish dasturi ilovaga muvofiq tasdiqlansin. 3. Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi, Oʻzbekiston yoshlar ittifoqi, Oʻzbekiston futbol assotsiatsiyasi, Oʻzbekiston Respublikasi Jismoniy tarbiya va sport vazirligining: fuqarolar yigʻini raisining yoshlar masalalari boʻyicha maslahatchisini Oʻzbekiston yoshlar ittifoqi va Oʻzbekiston futbol assotsiatsiyasi mablagʻlari hisobidan moddiy ragʻbatlantirish tartibini joriy etish toʻgʻrisidagi takliflari qoʻllab-quvvatlansin. 5. Oʻzbekiston Respublikasi Jismoniy tarbiya va sport vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi, Oʻzbekiston yoshlar ittifoqi, Oʻzbekiston Milliy olimpiya qoʻmitasi va Oʻzbekiston futbol assotsiatsiyasi bilan birgalikda ikki oy muddatda: mahallalarda futbol maydonlari qurilishini, shu jumladan davlat-xususiy sheriklik shartlarida qurilishini nazarda tutuvchi “Har bir mahallada futbol maydoni” dasturini; fuqarolar yigʻinlari raislarining oʻrinbosarlari — yoshlar masalalari boʻyicha maslahatchilarni moddiy ragʻbatlantirish tartibini tasdiqlash toʻgʻrisidagi hukumat qarorlari loyihalarini Vazirlar Mahkamasiga kiritsin. 7. Oʻzbekiston Respublikasi Jismoniy tarbiya va sport vazirligi, Oʻzbekiston Milliy olimpiya qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston futbol assotsiatsiyasi va boshqa manfaatdor idoralar bilan birgalikda bir oy muddatda futbol boʻyicha davlat ixtisoslashtirilgan maktab-internatlari faoliyatini tanqidiy oʻrgansin va natijalari boʻyicha Oʻzbekiston Respublikasi Vazirlar Mahkamasiga: ularning negizida 14 ta hududiy bolalar va oʻsmirlar futbol akademiyalari va Oʻzbekiston futbol assotsiatsiyasi huzurida Respublika bolalar va oʻsmirlar futbol akademiyasini tashkil qilish, ularni Oʻzbekiston Respublikasi Jismoniy tarbiya va sport vazirligi tizimidan Oʻzbekiston futbol assotsiatsiyasi tasarrufiga oʻtkazish hamda amaldagi moliyalashtirish tartibini saqlab qolishni; futbol boʻyicha boshqa davlat ixtisoslashtirilgan maktab-internatlarini hududlarda sport turlarini rivojlantirish zarurati va ustuvorligini inobatga olgan holda, boshqa olimpiya va milliy sport turlari, shu jumladan sportning oʻyin turlari boʻyicha davlat ixtisoslashtirilgan maktab-internatlariga qayta ixtisoslashtirishni; bolalar va oʻsmirlar futbol akademiyalariga, shuningdek, qayta ixtisoslashtirilayotgan davlat ixtisoslashtirilgan maktab-internatlariga beriladigan bino va inshootlarni rekonstruksiya qilish, taʼmirlash va jihozlashni bosqichma-bosqich amalga oshirish dasturini tasdiqlashni; Oʻzbekiston futbol assotsiatsiyasi huzuridagi Respublika bolalar va oʻsmirlar futbol akademiyasini “Bunyodkor” stadioniga joylashtirishni nazarda tutuvchi hukumat qarori loyihasini kiritsin. 8. Belgilab qoʻyilsinki: “Bunyodkor” stadioni binolari va inshootlaridan foydalanish direksiyasi” MCHJ “Bunyodkor” stadionidan foydalanuvchi tashkilot hisoblanadi; “Bunyodkor” stadioni binolari va inshootlaridan foydalanish direksiyasi” MCHJni (keyingi oʻrinlarda — Direksiya), shuningdek, “Bunyodkor” stadionini saqlash va undan foydalanish xarajatlarini moliyalashtirish manbalari “Oʻzbekneftgaz” AJ va Direksiya mablagʻlari, shuningdek, qonun hujjatlarida taqiqlanmagan boshqa manbalar hisoblanadi; “Oʻzbekneftgaz” AJ bir oy muddatda “Bunyodkor” stadioni binolari va inshootlaridan foydalanish direksiyasi” MCHJning taʼsis hujjatlariga Direksiya Oʻzbekiston futbol assotsiatsiyasi huzurida faoliyat yuritishini nazarda tutgan holda tegishli oʻzgartishlar kiritilishini taʼminlasin. 9. Oʻzbekiston yoshlar ittifoqi, Jismoniy tarbiya va sport vazirligi, Oʻzbekiston Milliy olimpiya qoʻmitasi, Oʻzbekiston futbol assotsiatsiyasi, Moliya vazirligining quyidagi mablagʻlarni: Jismoniy tarbiya va sport vazirligining sport va jismoniy tarbiya-ommaviy tadbirlar respublika Kalendar rejasida nazarda tutilgan Oʻzbekiston Respublikasi Davlat budjeti mablagʻlarini; Oʻzbekiston yoshlar ittifoqining bolalar va oʻsmirlar futbolini rivojlantirish uchun ajratiladigan mablagʻlarini; homiylar va xayriya qiluvchilarning mablagʻlari, shuningdek, qonunchilikda taqiqlanmagan boshqa manbalardan tushadigan mablagʻlarni Oʻzbekiston futbol assotsiatsiyasi faoliyatini va unga yuklatilgan vazifalarni moliyalashtirish manbalari etib belgilash toʻgʻrisidagi takliflari maʼqullansin. 10. 2023-yil 1-yanvarga qadar quyidagilar: Oʻzbekiston futbol assotsiatsiyasi, uning hududiy boʻlinmalari, “Oʻzbekiston Professional futbol ligasi” jamoat birlashmasi va professional futbol klublari — barcha turdagi soliqlar; Oʻzbekiston futbol assotsiatsiyasi, uning hududiy boʻlinmalari, “Oʻzbekiston Professional futbol ligasi” jamoat birlashmasi va professional futbol klublari — belgilangan tartibda tasdiqlanadigan roʻyxatga muvofiq futbol boʻyicha sport obyektlarining moddiy-texnika bazasini mustahkamlash uchun zarur boʻlgan, Oʻzbekiston Respublikasida ishlab chiqarilmaydigan sport asbob-uskunalari, inventarlari, futbol (futzal) maydonlari uchun sunʼiy oʻtlar, shokpad, granulalar, maxsus yelim va maxsus professional sport kiyimlari, transport vositalari, shu jumladan maxsus transport vositalarini olib kirganlik uchun bojxona toʻlovlarini (bojxona yigʻimlaridan tashqari); Oʻzbekiston futbol assotsiatsiyasi, uning hududiy boʻlinmalari, “Oʻzbekiston Professional futbol ligasi” jamoat birlashmasi va professional futbol klublari tomonidan jalb qilinadigan xorijiy mutaxassislar — jismoniy shaxslardan olinadigan daromad soligʻini toʻlashdan ozod qilinsin. Belgilab qoʻyilsinki, imtiyozlar berilishi munosabati bilan boʻshaydigan mablagʻlar futbolni rivojlantirishga maqsadli yoʻnaltiriladi. 11. Belgilab qoʻyilsinki: foyda soligʻini hisoblashda yuridik shaxslarning soliq solinadigan foydasi Oʻzbekiston futbol assotsiatsiyasi, uning hududiy boʻlinmalari, “Oʻzbekiston Professional futbol ligasi” jamoat birlashmasi va professional futbol klublarining faoliyatini moliyalashtirishga yoʻnaltiriladigan homiylik va xayriya yordami shaklidagi mablagʻlar summasiga, biroq soliq solinadigan foydaning oʻn foizidan koʻp boʻlmagan miqdorda kamaytiriladi; futbol boʻyicha mashgʻulot va yigʻinlarni oʻtkazish vaqtida futbolchilar va boshqa mutaxassislar (hakam, instruktor, trener, texnik direktor, sport direktori, shifokor va massajchi, seleksioner, video-operator va fotograf), shu jumladan xorijiy mutaxassislarning sport oziq-ovqatlari bilan ovqatlanishini, shuningdek, ularni mukofotlash (ragʻbatlantirish)ni tashkil etishga sarflanadigan mablagʻlar jismoniy shaxslarning daromadlari hisoblanmaydi. 12. Oʻzbekiston Respublikasi Tashqi ishlar vazirligi Oʻzbekiston futbol assotsiatsiyasining talabnomalariga koʻra xorijdan jalb etiladigan mutaxassislar, Xalqaro Futbol Assotsiatsiyalari Federatsiyasi, Yevropa Futbol Assotsiatsiyalari Birlashmasi va Osiyo Futbol Konfederatsiyasi delegatsiyalari hamda xalqaro rasmiy va norasmiy uchrashuvlarga taklif etiluvchi hakamlarga kirish vizalarining konsullik va boshqa yigʻimlarni undirmasdan belgilangan tartibda rasmiylashtirishni taʼminlasin. 13. Oʻzbekiston Respublikasi Ichki ishlar vazirligi Oʻzbekiston futbol assotsiatsiyasining talabnomalariga koʻra xorijdan jalb etiladigan mutaxassislarga davlat boji undirmagan holda koʻp martalik kirish vizalari rasmiylashtirilishi, berilishi va muddatining uzaytirilishini, shuningdek, ularning vaqtincha turgan joyi boʻyicha roʻyxatga olish va uning muddati uzaytirilishini taʼminlasin. 14. Oʻzbekiston Respublikasi Bandlik va mehnat munosabatlari vazirligi Oʻzbekiston futbol assotsiatsiyasining talabnomalariga koʻra oʻrnatilgan toʻlovlarni undirmagan holda Oʻzbekiston Respublikasiga chet el mutaxassislarini jalb etishga ruxsatnomalar berilishi (uzaytirilishi)ni, shuningdek, koʻrsatilgan chet el fuqarolariga Oʻzbekiston Respublikasi hududida mehnat faoliyatini amalga oshirish huquqiga tasdiqnomalar berilishi (uzaytirilishi)ni belgilangan tartibda taʼminlasin. 16. Oʻzbekiston Respublikasi Jismoniy tarbiya va sport vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Adliya vazirligi, Oʻzbekiston futbol assotsiatsiyasi va boshqa manfaatdor idoralar bilan birgalikda ikki oy muddatda: Oʻzbekiston futbol assotsiatsiyasi hududiy boʻlinmalarining rahbariyati va maʼmuriy tarkibi (apparati)ning namunaviy tuzilmasini yangilash, shuningdek, ularning xodimlarini moddiy ragʻbatlantirish mexanizmini takomillashtirish; qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 17. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Q.V. Akmalov, Oʻzbekiston Respublikasi jismoniy tarbiya va sport vaziri Sh.X. Israilov, Oʻzbekiston Milliy olimpiya qoʻmitasi raisi U.M. Axmatjanov va Oʻzbekiston Respublikasining Bosh prokurori O.B. Murodov zimmasiga yuklansin. T/r Tadbirning nomi Ijro muddati Moliyalashtirish manbasi Masʼul ijrochilar I. Futbol sohasida isteʼdodli sportchi yoshlarni tanlab olish (seleksiya) faoliyati samaradorligini oshirish va oʻquv-mashgʻulotlar jarayonini sifatli tashkil qilish 1. Mahallada jismoniy tarbiya va sportni rivojlantirish sohasidagi faoliyat natijasiga koʻra, fuqarolar yigʻinlari raislarining oʻrinbosarlari –yoshlar masalalari boʻyicha maslahatchilarni moddiy ragʻbatlantirish tartibini tasdiqlashni nazarda tutuvchi Vazirlar Mahkamasi qarori loyihasini ishlab chiqish va belgilangan tartibda kiritish 2018-yil may — Jismoniy tarbiya va sport vazirligi (Sh. Israilov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi (Sh. Javlonov), Yoshlar ittifoqi (K. Kuranbayev), Oʻzbekiston Milliy olimpiya qoʻmitasi (U. Axmatdjanov), Oʻzbekiston futbol assotsiatsiyasi (A. Ramatov) 2. Har bir hududda futbol boʻyicha davlat ixtisoslashtirilgan maktab-internatlari negizida bolalar va oʻsmirlar futbol akademiyalarini, shuningdek, Oʻzbekiston futbol assotsiatsiyasi huzurida “Bunyodkor” stadioniga joylashtiriladigan Respublika bolalar va oʻsmirlar futbol akademiyasini tashkil qilish 2018-yil iyul ijrochilar mablagʻlari Jismoniy tarbiya va sport vazirligi (Sh. Israilov), Xalq taʼlimi vazirligi (U. Inoyatov), “Oʻzbekneftgaz” AJ (A. Sultanov), Oʻzbekiston futbol assotsiatsiyasi (A. Ramatov) 4. Innovatsion ilmiy-metodik ishlanmalar va ilgʻor xalqaro tajribani inobatga olgan holda ayollar futboli, plyaj futboli va futzal (mini-futbol) boʻyicha tayyorgarlik dasturini ishlab chiqish 2018-yil iyul — Jismoniy tarbiya va sport vazirligi (Sh. Israilov), Oʻzbekiston davlat jismoniy tarbiya va sport universiteti, Oʻzbekiston futbol assotsiatsiyasi (A. Ramatov) 5. Innovatsion ilmiy-metodik ishlanmalar va ilgʻor xalqaro tajribani inobatga olgan holda futbol boʻyicha seleksionerlarni tayyorlash va malakasini oshirish dasturini ishlab chiqish 2018-yil sentabr — Jismoniy tarbiya va sport vazirligi (Sh. Israilov), Oʻzbekiston futbol assotsiatsiyasi (A. Ramatov), Oʻzbekiston davlat jismoniy tarbiya va sport universiteti 6. Futbol boʻyicha sport taʼlim muassasalarida oʻquv-mashgʻulot jarayonini tashkil qilishning samaradorligini monitoring qilish tizimini joriy etish 2018-yil oktabr ijrochilar mablagʻlari Oʻzbekiston futbol assotsiatsiyasi (A. Ramatov), Jismoniy tarbiya va sport vazirligi (Sh. Israilov), Oʻzbekiston davlat jismoniy tarbiya va sport universiteti 7. Futbol boʻyicha seleksionerlarni moddiy ragʻbatlantirish va mukofotlash mexanizmini ishlab chiqish va joriy etish 2018-yil noyabr Oʻzbekiston futbol assotsiatsiyasi mablagʻlari Oʻzbekiston futbol assotsiatsiyasi (A. Ramatov) 8. Futbol boʻyicha professional futbol klublari va milliy terma jamoalar uchun zaxirani samarali tayyorlashni taʼminlash maqsadida ilmiy-uslubiy qoʻllanmalarni tayyorlash 2019-yil fevral ijrochilar mablagʻlari Oʻzbekiston futbol assotsiatsiyasi (A. Ramatov), Jismoniy tarbiya va sport vazirligi (Sh. Israilov), Oʻzbekiston davlat jismoniy tarbiya va sport universiteti 9. Iqtidorli yosh futbolchilarni tanlab olish (seleksiya) maqsadida sport taʼlim muassasalari oʻquvchilari oʻrtasida futbol musobaqalarini tizimli tashkil qilish taqvim rejaga muvofiq mahalliy budjet, Ijrochilarning budjet va budjetdan tashqari mablagʻlari hamda homiylar mablagʻlari Yoshlar siyosati va sport vazirligi (A. Ikramov), Qoraqalpogʻiston Respublikasi Vazirlar Kengashi, Toshkent shahar va viloyatlar hokimliklari, Oʻzbekiston futbol assotsiatsiyasi (A. Azizov) 10 Mashhur mahalliy va xorijiy futbolchilar, trenerlarni jalb qilgan holda yosh futbolchilar uchun futbol boʻyicha festivallar va master-klasslar oʻtkazish taqvim rejaga muvofiq Oʻzbekiston futbol assotsiatsiyasi, Ijrochilarning budjet va budjetdan tashqari mablagʻlari hamda homiylar mablagʻlari Oʻzbekiston futbol assotsiatsiyasi (A. Azizov), Yoshlar siyosati va sport vazirligi (A. Ikramov) 11. Iqtidorli futbolchilarni tanlab olish (seleksiya) maqsadida umum taʼlim maktablari oʻquvchilari, akademik litsey, professional taʼlim muassasasi oʻquvchilari hamda oliy oʻquv yurtlari talabalari oʻrtasida futbol musobaqalarini tashkil etish taqvim rejaga muvofiq mahalliy budjet, Ijrochilarning budjet va budjetdan tashqari mablagʻlari hamda homiylar mablagʻlari Yoshlar siyosati va sport vazirligi (A. Ikramov), Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (I. Abduraxmonov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston futbol assotsiatsiyasi (A. Azizov) 12. Yoshlar, ayniqsa ularning uyushmagan qismi oʻrtasida tanlab olish (seleksiya)ni amalga oshirish maqsadida “Charm toʻp” turnirlari va boshqa musobaqalarni tizimli asosda oʻtkazish taqvim rejaga muvofiq mahalliy budjet, Ijrochilarning budjet va budjetdan tashqari mablagʻlari hamda homiylar mablagʻlari Yoshlar siyosati va sport vazirligi (A. Ikramov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston futbol assotsiatsiyasi (A. Azizov) II. Trenerlar, hakamlar va futbol sohasidagi boshqa mutaxassislarni tayyorlash tizimini takomillashtirish 14. Futbol boʻyicha hududiy texnik direktorlar lavozimlariga xorijiy mutaxassislarni tanlab olish mezonlarini ishlab chiqish va joriy etish 2018-yil iyul — Oʻzbekiston futbol assotsiatsiyasi (A. Ramatov) 15. Futbol boʻyicha hududiy texnik direktorlar lavozimlarini toʻldirish uchun xorijiy mutaxassislardan nomzodlarni tanlab olishni tashkil etish har yili Oʻzbekiston futbol assotsiatsiyasi va homiylar mablagʻlari Oʻzbekiston futbol assotsiatsiyasi (A. Ramatov) 16. Oʻzbekiston Respublikasida futbol boʻyicha trenerlik taʼlimi toʻgʻrisidagi nizomni ishlab chiqish 2018-yil mart — Jismoniy tarbiya va sport vazirligi (Sh. Israilov), Oʻzbekiston futbol assotsiatsiyasi (A. Ramatov) 17. Malakali trener kadrlarni tayyorlash maqsadida futbol boʻyicha trenerlik faoliyati bilan shugʻullanish istagini bildirgan shaxslar uchun joylarda trenerlik kurslarini oʻtkazish Oʻzbekiston futbol assotsiatsiyasining hududiy boʻlinmalari talabnomalariga muvofiq Oʻzbekiston futbol assotsiatsiyasi mablagʻlari Oʻzbekiston futbol assotsiatsiyasi (A. Ramatov) 18. Osiyo futbol konfederatsiyasining “V” va “A” diplomlari dasturi boʻyicha xalqaro trenerlik kurslarini oʻtkazish Oʻzbekiston futbol assotsiatsiyasining hududiy boʻlinmalari talabnomalariga muvofiq Oʻzbekiston futbol assotsiatsiyasi mablagʻlari Oʻzbekiston futbol assotsiatsiyasi (A. Ramatov) 19. FIFA va AFC instruktorlarini jalb qilgan holda Osiyo futbol konfederatsiyasining “PRO” dasturi boʻyicha xalqaro trenerlik kurslarini oʻtkazish Oʻzbekiston futbol assotsiatsiyasining hududiy boʻlinmalari talabnomalariga muvofiq Oʻzbekiston futbol assotsiatsiyasi mablagʻlari Oʻzbekiston futbol assotsiatsiyasi (A. Ramatov) 20. FIFA va AFC instruktorlarini jalb qilgan holda Osiyo futbol konfederatsiyasining boshqa dasturlari boʻyicha (ayollar futboli, futzal (mini futbol), plyaj futboli, darvozabonlar va jismoniy tayyorgarlik boʻyicha trenerlar) xalqaro trenerlik kurslarini oʻtkazish. Oʻzbekiston futbol assotsiatsiyasining hududiy boʻlinmalari talabnomalariga muvofiq Oʻzbekiston futbol assotsiatsiyasi mablagʻlari Oʻzbekiston futbol assotsiatsiyasi (A. Ramatov) 21. FIFA, UEFA va OFK mutaxassislarini jalb qilgan holda trenerlik taʼlimi boʻyicha instruktorlarni tayyorlash yuzasidan ixtisoslashtirilgan kurslarni oʻtkazish Oʻzbekiston futbol assotsiatsiyasining ish rejalari doirasida Oʻzbekiston futbol assotsiatsiyasi mablagʻlari Oʻzbekiston futbol assotsiatsiyasi (A. Ramatov), Yoshlar siyosati va sport vazirligi (A. Ikramov) 22. Futbolning turli yoʻnalishlari (futzal (mini futbol) va plyaj futboli) boʻyicha trenerlar, hakamlar va boshqa mutaxassislar uchun FIFAning ixtisoslashtirilgan seminarlarini tashkil etish va oʻtkazish har yili Oʻzbekiston futbol assotsiatsiyasi mablagʻlari Oʻzbekiston futbol assotsiatsiyasi (A. Ramatov) 23. Futbol boʻyicha trenerlar va hakamlarning xorijiy mamlakatlarda malaka oshirishini (stajirovkasini) tashkil etish reja-jadvalga muvofiq Oʻzbekiston futbol assotsiatsiyasi, Ijrochilarning budjet va budjetdan tashqari mablagʻlari hamda homiylar mablagʻlari Oʻzbekiston futbol assotsiatsiyasi (A. Azizov), Yoshlar siyosati va sport vazirligi (A. Ikramov) 24. Yetakchi mahalliy va xorijiy mutaxassislarni jalb etgan holda futbol boʻyicha faoliyat yuritayotgan trenerlar va hakamlar uchun malaka oshirish kurslarini tashkil etish reja-jadvalga muvofiq Oʻzbekiston futbol assotsiatsiyasi, Ijrochilarning budjet va budjetdan tashqari mablagʻlari hamda homiylar mablagʻlari Oʻzbekiston futbol assotsiatsiyasi (A. Azizov), Yoshlar siyosati va sport vazirligi (A. Ikramov) 25. Oʻzbekiston Respublikasida futbol boʻyicha hakamlarni tanlab olish mezonlarini ishlab chiqish va joriy etish 2018-yil mart – Jismoniy tarbiya va sport vazirligi (Sh. Israilov), Oʻzbekiston futbol assotsiatsiyasi (A. Ramatov) 26. Hakamlarni tayyorlash boʻyicha instruktorlar uchun FIFAning ixtisoslashtirilgan kurslarini tashkil etish va oʻtkazish har yili Oʻzbekiston futbol assotsiatsiyasi mablagʻlari Oʻzbekiston futbol assotsiatsiyasi (A. Ramatov) 27. Har yili futbolchilar va boshqa mutaxassislarni tayyorlashning dolzarb masalalari yuzasidan yetakchi mahalliy va xorijiy mutaxassislarni jalb etgan holda futbol boʻyicha ilmiy-uslubiy va ilmiy-amaliy konferensiyalar oʻtkazish reja-jadvalga muvofiq Oʻzbekiston futbol assotsiatsiyasi, Ijrochilarning budjet va budjetdan tashqari mablagʻlari hamda homiylar mablagʻlari Oʻzbekiston futbol assotsiatsiyasi (A. Azizov), Yoshlar siyosati va sport vazirligi(A. Ikramov) 28. FIFA, UEFA va AFCning trenerlar tayyorlash boʻyicha yetakchi xorijiy markazlarida Oʻzbekiston futbol assotsiatsiyasi vakillarining stajirovkasini tashkil etish reja-jadvalga muvofiq Oʻzbekiston futbol assotsiatsiyasi, Ijrochilarning budjet va budjetdan tashqari mablagʻlari hamda homiylar mablagʻlari Oʻzbekiston futbol assotsiatsiyasi (A. Azizov), Yoshlar siyosati va sport vazirligi (A. Ikramov) III. 2022-yilda Qatarda boʻlib oʻtadigan futbol boʻyicha jahon chempionatiga tayyorgarlik doirasidagi saralash turnirlarida ishtirok etish uchun futbol boʻyicha Oʻzbekiston milliy terma jamoasining sifatli va samarali tayyorgarlik koʻrishini taʼminlash 29. Istiqbolli futbolchilarni jalb qilgan holda futbol boʻyicha Oʻzbekiston milliy terma jamoasining yangilangan tarkibini shakllantirish va tasdiqlash 2018-yil dekabr Oʻzbekiston futbol assotsiatsiyasi (A. Ramatov), Jismoniy tarbiya va sport vazirligi (Sh. Israilov), Oʻzbekiston Milliy olimpiya qoʻmitasi (U. Axmatdjanov) 30. Futbol boʻyicha milliy terma jamoaning jahondagi yetakchi futbol jamoalari bilan oʻrtoqlik uchrashuvlarini tizimli asosda tashkil etish 2018 — 2022-yillar davomida Oʻzbekiston futbol assotsiatsiyasi va homiylar mablagʻlari Oʻzbekiston futbol assotsiatsiyasi (A. Ramatov) 31. Futbol infratuzilmasi rivojlangan mamlakatlarda oʻquv-mashq yigʻinlarini tashkil etish 2018 — 2022-yillar davomida Oʻzbekiston futbol assotsiatsiyasi va homiylar mablagʻlari Oʻzbekiston futbol assotsiatsiyasi (A. Ramatov) 32. Futbol boʻyicha milliy terma jamoa futbolchilari uchun chet tillarni oʻrganish kurslarini tashkil etish reja-jadvalga muvofiq Oʻzbekiston futbol assotsiatsiyasi va homiylar mablagʻlari Oʻzbekiston futbol assotsiatsiyasi (A. Ramatov) IV. Futbolni rivojlantirishning moddiy-texnika bazasini mustahkamlash va infratuzilmasini takomillashtirish 33. Mahallalarda futbol maydonlari qurilishini, shu jumladan davlat-xususiy sheriklik shartlarida qurilishini nazarda tutuvchi “Har bir mahallada futbol maydoni” dasturini ishlab chiqish 2018-yil may ijrochilar va homiylar mablagʻlari Jismoniy tarbiya va sport vazirligi (Sh. Israilov), Oʻzbekiston futbol assotsiatsiyasi (A. Ramatov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 34. “Bunyodkor” stadionini barcha bino va inshootlari majmuasi bilan birga Oʻzbekiston futbol assotsiatsiyasining balansiga oʻtkazishni taʼminlash 2018-yil may — Yer resurslari, geodeziya, kartografiya va davlat kadastri davlat qoʻmitasi (A. Abdullayev), Xususiylashtirilgan korxonalarga koʻmaklashish va raqobatni rivojlantirish davlat qoʻmitasi (R. Gulyamov), Toshkent shahar hokimligi (R. Usmanov), “Oʻzbekneftgaz” AJ (A. Sultanov), Oʻzbekiston futbol assotsiatsiyasi (A. Ramatov), vazirlik va idoralar 35. Toshkent viloyati Boʻstonliq tumanida futbol boʻyicha milliy terma jamoalar uchun oʻquv-mashgʻulot bazasini tashkil etish 2019-yil iyun ijrochilar va homiylar mablagʻlari Oʻzbekiston Respublikasi Vazirlar Mahkamasi (K. Akmalov), Toshkent viloyat hokimligi (G. Ibragimov), Oʻzbekiston futbol assotsiatsiyasi (A. Ramatov), Oʻzbekiston milliy olimpiya qoʻmitasi (U. Axmatdjanov) 37. Qoraqalpogʻiston Respublikasi Nukus shahrida sunʼiy qoplamali zamonaviy futbol stadioni qurish 2020-yil may mahalliy budjet, Oʻzbekiston futbol assotsiatsiyasi va homiylar mablagʻlari Oʻzbekiston Respublikasi Vazirlar Mahkamasi (K. Akmalov), Qoraqalpogʻiston Respublikasi Vazirlar Kengashi (K. Sariyev), Oʻzbekiston futbol assotsiatsiyasi (A. Ramatov) 38. Surxondaryo viloyati Termiz shahrida zamonaviy futbol stadioni qurish 2021-yil mart mahalliy budjet, Oʻzbekiston futbol assotsiatsiyasi va homiylar mablagʻlari Oʻzbekiston Respublikasi Vazirlar Mahkamasi (K. Akmalov), Surxondaryo viloyati hokimligi (E. Turdimov), Oʻzbekiston futbol assotsiatsiyasi (A. Ramatov) 39. Sirdaryo viloyati Guliston shahrida zamonaviy futbol stadioni qurish 2022-yil fevral mahalliy budjet, Oʻzbekiston futbol assotsiatsiyasi va homiylar mablagʻlari Oʻzbekiston Respublikasi Vazirlar Mahkamasi (K. Akmalov), Sirdaryo viloyat hokimligi (G. Mirzayev), Oʻzbekiston futbol assotsiatsiyasi (A. Ramatov) 40. Futzal (mini-futbol) boʻyicha musobaqalarni oʻtkazish uchun asbob-uskuna va texnologiyalar bilan jihozlangan zamonaviy sport zallari tarmogʻini qurish 2022-yil dekabr mahalliy budjet, Oʻzbekiston futbol assotsiatsiyasi, Ijrochilarning budjet va budjetdan tashqari mablagʻlari hamda homiylar mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston futbol assotsiatsiyasi (A. Azizov), Jismoniy tarbiya va sport vazirligi (D. Nabiyev) 41. Futbol boʻyicha Oʻzbekiston chempionati ishtirokchilari — professional futbol klublari stadionlarini zamonaviy talablar va standartlarga muvofiq rekonstruksiya qilish 2022-yil dekabr mahalliy budjet, Oʻzbekiston futbol assotsiatsiyasi va homiylar mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston futbol assotsiatsiyasi (A. Ramatov) 42. Har bir hududda plyaj futboli bilan shugʻullanish uchun qumli maydonchalarni qurish 2022-yil dekabr mahalliy budjet, Oʻzbekiston futbol assotsiatsiyasi va homiylar mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston futbol assotsiatsiyasi (A. Ramatov)